
ZAPISNIK
17. sjednice Vijeća Mjesnog odbora Poljanice,

održane 24. listopada 2022.

u objektu mjesne samouprave Poljanice, Dubrava 203,

s početkom u 18.00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac Lušo.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora.


Vijeće jednoglasno prihvaća tekst zapisnika 16. sjednice Vijeća, održane dana 21. rujna 2022.

Predsjednica predlaže dopunu dnevnog reda i to:

a) Zahtjev Lucijana Krasića za jednokratno korištenje prostora MS 

b) Prijedlog Plana MKA MO Poljanice za 2023. 

c) Prijedlozi radova na održavanju nerazvrstanih cesta Mjesnog odbora Poljanice u 2023.

d) Prijedlozi radova na održavanju javnih zelenih površina Mjesnog odbora Poljanice u 2023.

e) Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 
f) Prijedlog programa građenja komunalne infrastrukture na području Grada Zagreba u 2023.

Na prijedlog predsjednice Vijeće jednoglasno utvrđuje
D N E V N I    R E D:
1. Prijedlog Plana malih komunalnih akcija Mjesnog odbora Poljanice u 2023. -. donošenje;
2. Prijedlozi radova na održavanju nerazvrstanih cesta Mjesnog odbora Poljanice u 2023. – donošenje zaključka;
3. Prijedlozi radova na održavanju javnih zelenih površina Mjesnog odbora Poljanice u 2023. – donošenje zaključka;
4. Prijedlog dodatnih ulica za plan redovnog održavanja i čišćenja na području Mjesnog odbora Poljanice – donošenje zaključka;
5. Prijedlog lokacija za postavljanje zaštitnih stupića na području Mjesnog odbora Poljanice – donošenje zaključka;
6. Prijedlog za sanaciju signalizacije na kružnom toku na raskrižju I i III Poljanice – donošenje zaključka;
7. Zahtjev Blažeković Vesne za jednokratno korištenje prostora mjesne samouprave, Dubrava 203 – donošenje zaključka;
8. Zahtjev Krasić Lucijana za jednokratno korištenje prostora mjesne samouprave, Dubrava 203 – donošenje zaključka;
9. Zahtjev za povremeno korišenje prostora mjesne samouprave, Dubrava 203 – donošenje zaključka;
a) SDP

b) Socijaldemokrati

10. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. – davanje mišljenja
11. Prijedlog programa građenja komunalne infrastrukture na području Grada Zagreba u 2023. – davanje mišljenja
12. Pitanja, prijedlozi i obavijesti.
Ad 1. Prijedlog Plana malih komunalnih akcija Mjesnog odbora Poljanice u 2023.

U skladu s planiranim sredstvima Vijeće je raspravilo o planiranim poslovima i radovima vezanim uz održavanje komunalne infrastrukture u naselju.

Vijeće jednoglasno donosi

Plan malih komunalnih akcija Mjesnog odbora Poljanice u 2023.godini.

Plan malih komunalnih akcija nalazi se u privitku zapisnika i njegov je sastavni dio.

Ad. 2 Prijedlozi radova na održavanju nerazvrstanih cesta Mjesnog odbora Poljanice u 2023. 

Predsjednica je pojasnila da je prijedlog izrađen u skladu s planiranim sredstvima i izvorima financiranja. U diskusiji oko prijedloga sudjelovali su svi nazočni članovi Vijeća. 

Nakon rasprave o prioritetnim ulicama, nogostupima te drugim površinama koje je potrebno

uvrstiti u prijedlog radova, Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Poljanice u 2023. izvedu slijedeći radovi:

1. III Poljanice, kbr. 1- 13 – uređenje nogostupa

2. Antolovečki put kbr. 7 – 9 (dvorišna strana, ulaz u garaže) - asfaltiranje i sanacija ulegnuća radi zadržavanja oborinskih voda

3. Antolovečki put kbr 3 – 5, asfaltiranje srednjeg dijela parkirališta, stavljanje jednog sloja asfalta radi zadržavanja oborinskih voda

4. Božjakovinska ulica  od III Poljanica do Krotovice – navlačenje novog sloja asfalta zbog oštećenja nastalih uslijed građevinskih radova na izgradnji stambenih zgrada

5. Obnavljanje horizontalne signalizacije  na području cijelog Mjesnog odbora Poljanice

6. Obnavljanje oznaka parkirnih mjesta na svim parkiralištima na području Mjesnog odbora Poljanice

7. Sanacija ulegnuća asfalta iza kbr. 20 na V. Poljanicama i V Poljanice kod kbr. 6 sanacija oštećenog kolnika

8. Sanacija oštećenja šetnice od I. Poljanica do V. Poljanica

9. Čišćenje i odvoz snijega, sipine i lišća- naročito u zimskim mjesecima -  sa prometnica

Ad. 3 Prijedlozi radova na održavanju javnih zelenih površina Mjesnog odbora Poljanice u 2023. 

Članovi Vijeća su raspravili o radovima koje je potrebno obavljati radi što boljeg održavanja zelenih površina. U raspravi su sudjelovali svi vijećnici. Naglašena je važnost kontinuiranog i pravovremenog izvršavanja navedenih radova od strane gradskih poduzeća u čijoj nadležnosti je obavljanje radova na održavanju javnih zelenih površina.

Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da se u okviru djelatnosti održavanja javnih zelenih površina, Plana malih komunalnih akcija Mjesnog odbora Poljanice u 2023. izvedu slijedeći radovi:

1. Ulica Poljanički prilaz – redovno održavanje i čišćenje

2. Ulica Klin - redovno održavanje i čišćenje

3. Šetnica od ulice Klin do  ulice V. Poljanice - redovno održavanje i čišćenje

4. redovita košnja travnjaka na području cijelog Mjesnog odbora Poljanice

5. čišćenje smeća i granja u parkovima i na dječjim igralištima,

6. čišćenje slivnika i kanalica prema slivnicima, naročito nakon oborina i opadanja lišća,

7. jesensko - zimsko sakupljanje lišća na nogostupima i ulicama, parkovima, dječjim igralištima i travnjacima na području cijelog Mjesnog odbra Poljanice

8. redovito orezivanje drveća i održavanje ukrasnog grmlja na slijedećim lokacijama:


-  V. Poljanice – dječje igralište,  dvorišna strana zgrade,


-  V. Poljanice kbr. 20 – 28, istočna strana prema potoku, 

- Antolovečki put kbr. 7 – 9,  dvorišna strana ispred garaža

- I. Poljanice od šetnice u smjeru sjevera – drvored

- Poljanički prilaz od ulice Dubrava prema sjeveru – drvored

- ulica Klin od ulice Dubrava do Krotovice – drvored istočna strana ulice

- orezivanje krošnji koje zaklanjaju rasvjetne lampe u cijelom naselju,

- orezivanje stabala u dvorištu mjesne samouprave Dubrava 203

- održavanje zelene površine, ukrasnog grmlja i travnjaka – dvorišta,  na lokaciji objekta mjesne samouprave, Dubrava 203

- prorjeđivanje i održavanje niskog grmlja duž šetnice od I. do V. Poljanica 

- sezonsko uređivanje cvjetne gredice - V Poljanice između brojeva 12 i 14

- redovito čišćenje i održavanje ukrasnog grmlja, orezivanje stabala na dječjim igralištima Park Zlate Bartl, Park Dijane Budisavljević, dječje igralište Poljanički prilaz 

- orezivanje i održavanje  grmova koji zaklanjaju vidik vozačima na izlazu iz naselja i uključivanju u promet u ulicu Dubrava

Ad. 4 Prijedlog dodatnih ulica za plan redovnog održavanja i čišćenja na području Mjesnog odbora Poljanice 
Vijeće je prijedloge dodatnih ulica iz ove točke uvrstilo u Plan malih komunalnih akcija Mjesnog odbora Poljanice u 2023., u okviru djelatnosti održavanja javnih zelenih površina.
Ad 5. Prijedlog lokacija za postavljanje zaštitnih stupića na području MO Poljanice

Predsjednica je članove Vijeća upoznala sa zahtjevom građana i potrebom  postavljanja zaštitnih stupića na nogostupu, lokacija Poljanice I  i  Poljanice III,  kod križanja ulica I i III Poljanice, te između pješačkog prijelaza i kružnog toka I i III Poljanice. Postavljanje stupića traži se radi sigurnosti pješaka i djece na putu prema školi, te neometanog kretanja nogostupom obzirom da na toj lokaciji vozači svakodnevno voze i nepropisno parkiraju automobile.
Vijeće jednoglasno donosi

ZAKLJUČAK

I/ Predlaže se postavljanje zaštitnih stupića na sljedećim lokacijama; na nogostupu kod pješačkog prijelaza III Poljanice iz smjera Božjakovinske ulice, na nogostupu kod pješačkog prijelaza na križanju I i III Poljanica k.č.br. 4600/29, sve kako bi se zapriječio ulaz automobilima preko pločnika i parkiranje na nogostupu ispred zgrade Poljanice I od kbr.11 – 17.
II/ Predlaže se postavljanje zaštitnih stupića u ulici III Poljanice prije  ulaza/ izlaza  u kružni tok, a neposredno ispred pješačkog prijelaza, k.č.br.4603/12 zbog kontinuiranog zaustavljanja automobila na tom dijelu ulice (zbog odlaska u pekaru), radi čega je smanjena preglednost i ugrožena sigurnost pješaka, naročito djece.
III/ Gore navedeno predlaže se radi sigurnosti svih sudionika u prometu, naročito pješaka.

Skica i fotodokumentacija za navedene  lokacije u privitku zapisnika. 
Ad 6.
Prijedlog za sanaciju signalizacije na kružnom toku na raskrižju I i III Poljanice  
Terenskim izvidom utvrđena su oštećenja  signalizacije na kružnom toku na križanju I i III Poljanica nastala uslijed nepoštivanja prometnih propisa i vožnje automobilima preko kružnog toka.
Vijeće jednoglasno donosi

ZAKLJUČAK

I/ Predlaže se žurna sanacija oštećenja horizontalne signalizacije (graničnika) na kružnom toku na križanju I i III Poljanica.

II/ Gore navedeno predlaže se radi sigurnosti svih sudionika u prometu.
Ad. 7 Zahtjev Blažeković Vesne za jednokratno korištenje prostora mjesne samouprave, Dubrava 203
Vijeću Mjesnog odbora Poljanice uputila je zahtjev za jednokratno korištenje prostora MS gospođa Vesna Blažeković u terminu 19.11.2022. godine, u vremenu od 20,00 – 23,00 sata za obiteljsko okupljanje.

Vijeće je razmotrilo zahtjev gospođe Vesne Blažeković za korištenje prostora mjesne samouprave.

Vijeće jednoglasno donosi

ZAKLJUČAK

Odobrava se jednokratno korištenje prostora mjesne samouprave gospođi Vesni Blažeković u terminu 19. studeni 2022. (subota) od 20,00 do 23,00 sati za obiteljsko druženje.
Ad. 8 Zahtjev Krasić Lucijana za jednokratno korištenje prostora MS 
Vijeću Mjesnog odbora Poljanice uputio je zahtjev za jednokratno korištenje prostora mjesne samouprave gospodin Lucijan Krasić u terminu 26.11.2022. godine, u vremenu od 16,00 – 20,00 sati za proslavu dječjeg rođendana.

Vijeće je razmotrilo zahtjev gospodina Lucijana Krasića za korištenje prostora mjesne samouprave.

Vijeće jednoglasno donosi

ZAKLJUČAK

Odobrava se jednokratno korištenje prostora mjesne samouprave gospodinu Lucijanu Krasiću u terminu 26. studeni 2022. (subota) od 16,00 do 20,00 sati za proslavu dječjeg rođendana.
Ad 9. Zahtjev za povremeno korišenje prostora mjesne samouprave, Dubrava 203 

Vijeću VMO Poljanice upućeni su zahtjevi za povremeno korištenje prostora u objektu Mjesnog odbora poljanice, Dubrava 203.

Vijeće na osnovu zahtjeva jednoglasno donosi 

ZAKLJUČAK

Odobrava se povremeno korištenje prostora u objektu Mjesnog odbora Poljanice, Dubrava 203 kako slijedi:

a) SDP, 1. i 3. petak u mjesecu od 17,00 – 19,00 sati
b )  Socijaldemokrati 2. i 4. petak u mjesecu od 17,00 – 19,00 sati.

Ad 10. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 
Članovi Vijeća su raspravili Prijedlog programa nakon čega  jednoglasno donose
ZAKLJUČAK 
Daje se pozitivno mišljenje na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godini.

Ad 11. Prijedlog programa građenja komunalne infrastrukture na području Grada Zagreba u 2023. 
Članovi Vijeća su raspravili Prijedlog programa građenja komunalne infrastrukture na području Grada Zagreba, nakon čega jednoglasno donose 
ZAKLJUČAK
Daje se negativno mišljenje na Prijedlog programa građenja komunalne infrastrukture na području Grada Zagreba u 2023.,  obzirom u Prijedlog programa građenja nije uvršten prijedlog Mjesnog odbora Poljanice kojim se predlaže rekonstrukcija, uređenje nogostupa obostrano i uređenje parkirnih mjesta u ulici Poljanički prilaz.

Ad 12. Pitanja, prijedlozi i obavijesti
Predsjednica je informirala članove Vijeća o aktivnostima između dviju sjednica, navodeći da je započet postupak nabave i postavljanja oglasnog panoa za potrebe Mjesnog odbora, započete su aktivnosti uređenja kuhinje u prostoru MS, te aktivnosti vezane za bojanje vanjske ograde (izmjera površina i dužina).
Informirala je članove Vijeća o izvršenju dnevnih planova radova nadležnih službi (Zrinjevac i ZG ceste), te o izvršnosti naloga za zamjenu dotrajalih letvica na klupama i stolovima na području Mjesnog odbora Poljanice.
Završeno u 20,00 sati.
KLASA: 024-08/22-003/2053
URBROJ: 251-13-11-5/009-22-2
U  Zagrebu, 24. listopada 2022.
Zapisnik sastavila

Jadranka Milivojević

